Diari Oficial de la Generalitat Valenciana


Sumari del DOGV 6667, del 09-12-2011 (2011/12385)

DECRET 188/2011, de 2 de desembre, del Consell, pel qual es prorroga la suspensió parcial de la vigència del Pla General d'Ordenació Urbana de Meliana.
-------------------------------------------------------------------------------------------------------------------------------------------------------

### Dades del document

Número de DOGV
:   6667

Data del DOGV
:   09-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/12466


Data del document
:   02-12-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

Descriptors 

:   * Meliana
    * pla d'urbanisme

DECRET 188/2011, de 2 de desembre, del Consell, pel qual es prorroga la suspensió parcial de la vigència del Pla General d'Ordenació Urbana de Meliana. [2011/12751]
Pel Decret 196/2008, de 5 de desembre, del Consell, es va suspendre parcialment la vigència del Pla General d'Ordenació Urbana del municipi de Meliana. Aquesta suspensió es va decretar respecte de la totalitat del sòl del barri de Roca, l'ordenació del qual resultava incompatible amb el pla de reforma interior modificatiu que es tramitava, i va ser publicat en el Diari Oficial de la Comunitat Valenciana número 5910, de data 10 de desembre de 2008.
En la sessió de 24 de setembre de 2009, l'Ajuntament de Meliana va aprovar provisionalment el Pla de Reforma Interior Modificatiu del Barri de Roca, i el va remetre a la conselleria competent en matèria d'urbanisme per a l'aprovació definitiva, pla que va tenir entrada en aquesta en data 30 de setembre de 2009.
Posteriorment, l'Ajuntament de Meliana va acordar sol·licitar novament al Consell la pròrroga de la suspensió parcial de la vigència del seu planejament fins a l'aprovació definitiva del Pla de Reforma Interior Modificatiu del Barri de Roca o, si no n'hi ha, per un termini de tres anys.
Així, mitjançant el Decret 219/2009, de 4 de desembre, del Consell, publicat en el Diari Oficial de la Comunitat Valenciana número 6161, de data 9 de desembre de 2009, es va acordar la pròrroga de la suspensió parcial del Pla General d'Ordenació Urbana del municipi de Meliana, exclusivament respecte a l'ordenació de la totalitat del sòl del barri de Roca, pel termini d'un any.
Pel Decret 200/2010, de 3 de desembre, del Consell, publicat en el Diari Oficial de la Comunitat Valenciana número 6413, de 9 de desembre de 2010, es va concedir la segona pròrroga de la suspensió parcial del Pla General d'Ordenació Urbana de Meliana de 1991, aprovada mitjançant el Decret 196/2008, de 5 de desembre, del Consell, i prorrogada pel Decret 219/2009, de 4 de desembre, del Consell, exclusivament respecte a l'ordenació de la totalitat del sòl urbà del barri de Roca.
Pel fet que està pròxim a expirar el termini de suspensió del pla general acordat pel Consell sense que s'haja aprovat definitivament aquest, l'Ajuntament de Meliana, mitjançant l'acord del ple adoptat en la sessió extraordinària de data 8 de novembre de 2011, que va tenir entrada en la Conselleria d'Infraestructures, Territori i Medi Ambient el 10 de novembre de 2011, tenint en compte l'informe elaborat per l'oficina tècnica municipal el 14 d'octubre de 2011, ha acordat sol·licitar al Consell una nova pròrroga de la suspensió vigent -en l'àmbit del barri de Roca- del Pla General d'Ordenació Urbana de Meliana de 1991 fins a l'aprovació definitiva del Pla de Reforma Interior Modificatiu del Barri de Roca. Aquesta pròrroga se sol·licita per un període màxim d'un any fins a completar el màxim legal de quatre anys, mantenint l'aplicació de la normativa transitòria aplicable al sòl urbà del barri de Roca aprovada i publicada en el Butlletí Oficial de la Província de València número 98, de 27 d'abril de 2009.
La possibilitat de suspendre el planejament està recollida expressament en l'article 102 de la Llei 16/2005, de 30 de desembre, Urbanística Valenciana, el qual regula la possibilitat que la suspensió es mantinga fins a l'entrada en vigor del nou pla en elaboració i, com a màxim, pel termini de quatre anys; és viable, per tant, prorrogar aquesta suspensió.
El motiu de sol·licitud de l'última pròrroga concedida mitjançant el Decret 200/2010, de 3 de desembre, del Consell, publicada en el Diari Oficial de la Comunitat Valenciana número 6413, de data 9 de desembre de 2010, va ser la necessitat de disposar d'un període addicional per a esmenar les deficiències detectades en distints informes sectorials i evitar durant aquest espai de temps desenvolupaments contradictoris dels previstos en el Pla de Reforma Interior Modificatiu del Barri de Roca.
El Ple de l'Ajuntament de Meliana, en la sessió del 6 d'octubre de 2011, va acordar aprovar les modificacions del Pla de Reforma Interior Modificatiu del Barri de Roca realitzades per l'Oficina Tècnica de l'Ajuntament de Meliana per a esmenar els requeriments realitzats per les diferents administracions, que van ser remeses a la Conselleria d'Infraestructures, Territori i Medi Ambient el 13 d'octubre de 2011.
L'Ajuntament de Meliana justifica la sol·licitud de pròrroga perquè, fins a la data, no s'ha produït l'aprovació definitiva del Pla de Reforma Interior Modificatiu del Barri de Roca, i perquè aquest continua la tramitació davant de la Conselleria d'Infraestructures, Territori i Medi Ambient.
L'objectiu final de la pròrroga sol·licitada, tal com expressa el Decret 196/2008, de 5 de desembre, del Consell, és l'obtenció d'un òptim entorn del sòl urbà de Meliana, primant els interessos col·lectius sobre els particulars, pretenent la millora del traçat urbà i del trànsit rodat, mitjançant la creació de les corresponents infraestructures, la prestació de serveis públics, com també el desenvolupament sostenible del municipi, sent la conseqüència directa de tot això la millora de la qualitat de vida dels ciutadans i, per tant, redundant en benefici de l'interés general. Objectius que, en cas de permetre's nous desenvolupaments contradictoris dels previstos en el Pla de Reforma Interior Modificatiu del Barri de Roca, es veurien hipotecats, i generarien situacions irreversibles a curt i mitjà termini.
Per això, tenint en compte que es mantenen els motius que van justificar la necessitat de suspensió parcial del planejament en l'àmbit del sòl urbà del barri de Roca, procedeix prorrogar la suspensió vigent, de conformitat amb l'article 102 de la Llei Urbanística Valenciana, fins a l'aprovació definitiva del Pla de Reforma Interior Modificatiu del Barri de Roca per part de la Conselleria d'Infraestructures, Territori i Medi Ambient, com a màxim pel termini addicional d'un any, fins a completar el màxim legal de quatre anys. Durant aquest període es manté l'aplicabilitat de la normativa transitòria aplicable al sòl urbà del barri de Roca aprovada i publicada en el Butlletí Oficial de la Província de València número 98, de 27 d'abril de 2009.
A la vista de tot l'anterior, com que no ha transcorregut el termini de quatre anys que preveu la legislació urbanística valenciana i atés que l'expedient de Pla de Reforma Interior Modificatiu del Barri de Roca es troba aprovat provisionalment per l'Ajuntament i remés a la conselleria competent en matèria d'urbanisme i, pel fet que és estrictament necessari preservar la viabilitat de l'ordenació que ha d'establir el pla en tramitació, és per això que es considera oportú i necessari accedir a la sol·licitud de l'Ajuntament de Meliana i prorrogar la suspensió parcial de la vigència del Pla General d'Ordenació Urbana de Meliana respecte al barri de Roca.
En tot cas, les responsabilitats administratives que resulten exigibles per aquesta suspensió correspondran i les assumirà l'Ajuntament de Meliana com a administració responsable de l'elaboració del pla general esmentat.
L'àmbit espacial de la pròrroga de la suspensió, igual que van assenyalar els anteriors decrets de suspensió de planejament, és la totalitat del sòl urbà del barri de Roca, les diferents zones del qual (sòl urbà residencial consolidat, semiconsolidat i no consolidat, i sòl urbà industrial no consolidat) queden detallades gràficament en el plànol annex.
Per tot l'anterior, vista la sol·licitud formulada per l'Ajuntament de Meliana mitjançant l'acord de Ple, adoptat en la sessió extraordinària de data 8 de novembre 2011, de pròrroga de la suspensió parcial de la vigència del Pla General d'Ordenació Urbana d'aquest municipi al barri de Roca, complits tots els tràmits procedimentals, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 2 de desembre de 2011,
DECRETE
Article 1. Àmbit de la pròrroga de la suspensió del planejament
Prorrogar la suspensió parcial de la vigència del Pla General d'Ordenació Urbana de Meliana de 1991, aprovada mitjançant el Decret 196/2008, de 5 de desembre, del Consell, i prorrogada mitjançant el Decret 219/2009, de 4 de desembre, del Consell, i el Decret 200/2010, de 3 de desembre, del Consell, exclusivament respecte a l'ordenació de la totalitat del sòl urbà del barri de Roca.
Article 2. Durada de la pròrroga
La pròrroga de la suspensió es mantindrà fins a l'entrada en vigor del Pla de Reforma Interior Modificatiu del Barri de Roca, en tramitació i, com a màxim, pel termini d'un any.
Article 3. Règim transitori
El règim urbanístic transitori aplicable en el sòl afectat per la pròrroga de la suspensió del Pla General d'Ordenació Urbana de Meliana, durant la vigència d'aquesta, és el següent:
1. Queda suspés l'atorgament de llicències d'edificació, parcel·lació i demolició.
2. Seran admissibles les sol·licituds de llicències per a execució d'obres de tancament, les de conservació, restauració i rehabilitació d'edificacions existents.
DISPOSICIÓ FINAL
Única. Efecte
Aquest decret produirà efecte des de l'endemà de la publicació en el Diari Oficial de la Comunitat Valenciana.
València, 2 de desembre de 2011
El president de la Generalitat,
ALBERTO FABRA PART
La consellera d'Infraestructures,
Territori i Medi Ambient,
ISABEL BONIG TRIGUEROS
ANNEX / ANEXO
PLÀNOL DEL MUNICIPI EN QUÈ ES GRAFIEN ELS DIFERENTS ÀMBITS DE SÒL URBÀ DEL BARRI DE ROCA AFECTAT PER LA SUSPENCIÓ
PLANO DEL MUNICIPIO EN EL QUE SE GRAFÍAN LOS DIFERENTES ÁMBITOS DE SUELO URBANO DEL BARRIO DE ROCA AFECTADOS SUSPENSIÓN